CELEX: 62015FN0007
Language: da
Date: 2015-01-21 00:00:00
Title: Sag F-7/15: Sag anlagt den 21. januar 2015 — ZZ m.fl. mod Kommissionen

16.3.2015   
            
            
               DA
            
            
               Den Europæiske Unions Tidende
            
            
               C 89/47
            
         Sag anlagt den 21. januar 2015 — ZZ m.fl. mod Kommissionen
   (Sag F-7/15)
   (2015/C 089/57)
   Processprog: fransk
   
      Parter
   
   
      Sagsøgere: ZZ m.fl. (ved advokaterne L. Levi og A. Blot)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af de afgørelser, der fastsætter sagsøgernes ret til godtgørelse af de årlige rejseudgifter i henhold til artikel 8 i bilag VII til tjenestemandsvedtægten, som ændret ved Europa-Parlamentets og Rådets forordning (EU, EURATOM) nr. 1023/2013 af 22. oktober 2013 om ændring af vedtægten for tjenestemænd og ansættelsesvilkårene for de øvrige ansatte, samt af de afgørelser, der skal vedtages hvert år fra 2015, og påstand om, at Kommissionen tilpligtes at godtgøre de reelle årlige rejseudgifter til hjemstedet, beregnet på grundlag af den førnævnte bestemmelse, således som den blev anvendt inden ikrafttrædelsen af ændringen af tjenestemandsvedtægten.
   
      Sagsøgernes påstande
   
   
               —
            
            
               Afgørelsen om fastsættelse af sagsøgernes ret til godtgørelse for så vidt angår de årlige rejser i henhold til artikel 8 i bilag VII til vedtægten for tjenestemænd i EU, således som denne har været gældende siden den 1. januar 2014, annulleres, idet denne afgørelse for første gang fremgik af sagsøgernes lønsedler for juni 2014, meddelt den 12. juni 2014.
            
         
               —
            
            
               Alle andre afgørelser, der skal vedtages hvert år, fra 2015, i medfør af samme bestemmelse, annulleres.
            
         
               —
            
            
               Om fornødent annulleres afgørelsen af 15. oktober 2014 om afslag på sagsøgernes klage.
            
         
               —
            
            
               Sagsøgte tilpligtes at godtgøre sagsøgernes årlige rejseudgifter til hjemstedet, således at deres reelle udgifter godtgøres og på grundlag af den førnævnte bestemmelse, således som den blev anvendt inden ikrafttrædelsen af den nye vedtægt fra 2014, idet det nævnte beløb tillægges morarenter regnet fra den 12. juni 2014 efter den rentesats, der er fastsat af Den Europæiske Centralbank for de vigtigste refinansieringstransaktioner og som er gældende for den pågældende periode, forhøjet med tre procentpoints, indtil datoen for betalingen af det derved skyldige beløb.
            
         
               —
            
            
               Europa-Kommissionen tilpligtes at betale sagens omkostninger.